钦定古今图书集成/明伦汇编/氏族典/第342卷 > 刘海
## 钦定古今图书集成/明伦汇编/氏族典/第342卷 > 刘海

按《畿辅通志》：“海，开平人。都御史刘源清见其貌伟，选
为管军百夫长，后为马营参将。遇敌万馀骑从山谷
中突出，海与旗牌官张宣等度曰：‘我辈今必不脱，惟
有死可报国’。遂犯阵，各殊死战。敌合围射之，皆死。敌
分刘尸三段，剖宣腹取胆乃去。刘中丞闻之曰：‘我固
知海忠义也，即不贵此，死有馀荣矣’。”